Odense Adresse-Contoirs Efterretninger, 1845-09-20
(Fortsættelse fra No. 168). August. Den til Magistraten afgivne Erklæring om Forhøielse i Vand=, Vægter= og Broskatten er saalydende: "Det ved Skrivelse af 16 Mai d. A. fremsendte Forslag fra Brand Vand- og Brolægnings-Commissionen af 6 f. M. om en Forhøielse af 50 pCt. i den under Commissionens Ressort henhørende Beskatning, have vi den Ære herved at remittere. Sagens Vigtighed og det særdeles betænkelige i, under Communens i flere Retninger forøgede Byrder, at forhøie Byeskatterne, har foranlediget Repræsentationen til at underlægge Emnet en Committeebehandling, hvis Resultat i en Betænkning af 1 huj. vi ligeledes har den Ære at fremsende. Forsamlingen maa erkjende, hvad af Committeen og Brolægnings Commissionen er statueret, at Vand, Vægter, Bro= og Lygte væsenet, under Byens Udvidelse, Jndbyggernes Forøgelse, og de extraordinaire Udgifter, som har fundet og vil finde Sted, ikke vedbørlig vil kunne røgtes i de nærmest forestaaende Aar med en mindre Sum, end det af Commissionen beregnede Contingent, c. 6200 Rbd., altsaa med en Forhøielse i Ligningen paa Fagaderne af c. 1624 Rbd. Da man nu ikke veed eller kan paavise andre Resourceer, og da en saadan Jndskrænkning i Commissionens Virksomhed, at Forhøielsen interimistisk kunde undgaaes, ville være stridende imod Communens velforstaaede Jnteresse, saa maa Forsamlingen tiltræde Commissionens Anskuelse, at Forhøielsen qv. er en uundgaaelig Fornødenhed, den man under vedbørlig Hensyn til Communens Fremtarv ikke bør modsætte sig. Jmidlertid maa Repræsentationen underordne sin Jndvilgning i Forhøielsen den Betingelse, at Ligningsmaaden i Beskatningen undergaaer en total Reform, idet man i Relation til Committee=Betænkningen og hvad vi Nedentegnede yderligere skulle tillade os at bemærke, maa statuere, at det ved Reskr. af 27 Juni 1806 og 18 August 1826 indførte Beskatnings-Regulativ er saa afvigende fra alle andre cummunale Skatteligninger, og i sin Anvendelse leder til saadanne Modsigelser, Ubilligheder, Begunstigelser og Undtagelser, at det aldrig burde være kommet til Anvendelse og forlængst burde have været afskaffet. At Committee=Betænkningen og den samme vedlagte Fortegnelse og Comparation vil det mulig erfares, at Gaarde og Huse af en ringere Værdie som oftest maa svare en høiere Skat end andre Eiendomme, der ere af en langt større Værdie, og at flere Gaardeiere under lige Vilkaar svare et høist forskjelligt Skattebeløb, og vi skulle ved at nævne nogle faa af de paa Fortegnelsen opførte Exempler bevise disse Jrregulariteter. Gaarden No. 1 med en Brand-Taxationsværdie af 11,010 Rbd. erlægger Skatten med 23 Rbd. 36 s., medens Gaarden No. 453 til en Taxation. af 10,870 Rbd. ikkun svarer 6 Rbd. 76 s.; Gaarden No. 193. med en Værdie af 9340 Rbd. svarer 26 Rbd. 8 s., medens Gaarden No. 428 med en Taxation af 17,560 Rbd, ikkun svarer 12 Rbd. 24 s. Gaarden No. 576 til en Vurdering af 10,270 Rbd. svarer 6 Rbd. 40 s., medens Nabostedet No. 576 a med en Taxation af 4220 Rbd. svarer 13 Rbd. 36 s.; Huset No. 211 i Staalstrædet, taxeret til 2240 Rbd., erlægger 6 Rbd. 60 s., medens Palaiet No. 175, hvis Bygninger har en 3 Gange større og med sine Jorder 6 Gange større Værdie, ikkun svarer (Fortsættes.) 1/4 af Skatten imod Stedet No. 211.